CELEX: 62010CN0507
Language: el
Date: 2010-10-25 00:00:00
Title: Υπόθεση C-507/10: Αίτηση για την έκδοση προδικαστικής αποφάσεως, την οποία υπέβαλε το Tribunale di Firenze (Ιταλία) στις 25 Οκτωβρίου 2010 — Denise Bernardi, εκπροσωπούμενη από την Katia Mecacci κατά Fabio Bernardi

15.1.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 13/20
            
         Αίτηση για την έκδοση προδικαστικής αποφάσεως, την οποία υπέβαλε το Tribunale di Firenze (Ιταλία) στις 25 Οκτωβρίου 2010 — Denise Bernardi, εκπροσωπούμενη από την Katia Mecacci κατά Fabio Bernardi
   (Υπόθεση C-507/10)
   ()
   2011/C 13/36
   Γλώσσα διαδικασίας: η ιταλική
   
      Αιτούν δικαστήριο
   
   Tribunale di Firenze
   
      Διάδικοι στην υπόθεση της κύριας δίκης
   
   
      Αιτούσα: Denise Bernardi, εκπροσωπούμενη από την Katia Mecacci
   
      Καθού η ποινική διαδικασία: Fabio Bernardi
   
      Προδικαστικό ερώτημα
   
   Έχουν τα άρθρα 2, 3 και 8 της αποφάσεως-πλαισίου 2001/220/ΔΕΥ του Συμβουλίου, της 15ης Μαρτίου 2001, σχετικά με το καθεστώς των θυμάτων σε ποινικές διαδικασίες (1) την έννοια ότι απαγορεύουν εθνική κανονιστική ρύθμιση, όπως το άρθρο 392, παράγραφος 1bis, του ιταλικού Κώδικα Ποινικής Δικονομίας, στο μέτρο που η διάταξη αυτή δεν προβλέπει την υποχρέωση του εισαγγελέα να διατάξει τη διεξαγωγή ακροάσεως του ανηλίκου θύματος κατά το στάδιο της προδικασίας και σύμφωνα με τη διαδικασία της συντηρητικής αποδείξεως, καθώς και το άρθρο 394 του Κώδικα Ποινικής Δικονομίας, καθόσον η διάταξη αυτή δεν προβλέπει τη δυνατότητα του ίδιου του ανηλίκου θύματος να προσβάλει ενώπιον του δικαστή την απόφαση με την οποία ο εισαγγελέας απορρίπτει την αίτησή του ακροάσεως κατά τη διαδικασία της συντηρητικής αποδείξεως;
   
      (1)  ΕΕ L 82, σ. 1.